Interna številka naročnika: JN 034/2021

Datum: 20.9.2021

DOKUMENTACIJA V ZVEZI Z ODDAJO JAVNEGA NAROČILA

NAVODILA PONUDNIKOM ZA IZDELAVO PONUDBE

Predmet javnega naročila:

**PRENOVA SEKUNDARNIH SISTEMOV NA OBJEKTIH HE DRAVOGRAD, HE VUZENICA in HE MARIBORSKI OTOK - LOT OPR**

Dokumentacija v zvezi z oddajo javnega naročila obsega naslednje dokumente:

* I. Navodila ponudnikom
* II. Obrazci in vzorci dokumentov
* III. Tehnične zahteve in specifikacije ter tehnični prikazi:
  + dokumentacija za razpis, št. projekta IBX1-A301/190, št načrta IBX1---6X/01, št. map IBX1---6X/M02 in IBX1---6X/M03)
  + varnostni načrti VN\_06-20\_HE\_MO, VN01-20-DR, VN01-20-VZ s prilogami
* IV. Predračun
* V. Terminski plan
* ESPD obrazec

Dokumentacija v zvezi z oddajo javnega naročila je objavljena na spletni strani: <http://www.dem.si> pod rubriko »Javna naročila«.

# SPLOŠNO IN NAVODILA PONUDNIKOM

## Podatki o naročniku in pravna podlaga

To naročilo izvajajo Dravske elektrarne Maribor d.o.o., Obrežna ulica 170, 2000 Maribor (v nadaljevanju: naročnik).

Naročnik izvaja postopek oddaje javnega naročila na podlagi veljavnega zakona in podzakonskih aktov, ki urejajo javno naročanje, v skladu z veljavno zakonodajo, ki ureja področje javnih financ ter področje, ki je predmet javnega naročila.

## Vrsta postopka in način oddaje naročila

Naročnik bo v skladu s 45. členom Zakona o javnem naročanju (Uradni list RS, št. 91/2015; v nadaljevanju: ZJN-3) izvedel postopek s pogajanji z objavo v dveh fazah:

1. faza: Naročnik bo na podlagi predloženih prijav ugotovil sposobnost ponudnikov na podlagi pogojev iz 5. točke in vseh tehničnih zahtev naročnika, ki jih ponudnik navede v Obrazcih in dokumentih, ki so navedeni v 6. točki tega navodila.

Izpolnjevanje vseh pogojev za priznanje sposobnosti je pogoj za vključitev v drugo fazo.

1. faza: Naročnik povabi k oddaji ponudbe ponudnike, ki jim je priznal sposobnost.

V dokumentaciji v zvezi z oddajo javnega naročila bo naročnik v obeh fazah postopka za prijavitelj oz. ponudnik uporabljal izraz ponudnik.

**Potek dvofaznega postopka:**

* Predložitev prijav v 1. fazi postopka;
* Odpiranje prijav, ki v skladu z ZJN-3 ni javno;
* Pregled prijav s strani strokovne komisije naročnika (ugotavljanje sposobnosti);
* Odločitev o sposobnosti ponudnikov in uvrstitvi v drugo fazo postopka;
* Poziv na predložitev ponudb v 2. fazi postopka;
* Javno odpiranje ponudb v 2. fazi postopka;
* Pregled in ocenitev ponudb s strani strokovne komisije naročnika;
* Pogajanja;
* Ponovna ocenitev ponudb s strani strokovne komisije naročnika;
* Odločitev o oddaji javnega naročila.

Naročnik bo na podlagi pogojev in meril, določenih v razpisni dokumentaciji, izbral ponudnika, s katerim bo sklenil pogodbo za izvedbo predmeta naročila.

## Predmet naročila in osnovni podatki o javnem naročilu

Javno naročilo “Lot OPR” se nanaša na dobavo opreme in izvedbo storitev v sklopu prenove sekundarnih sistemov elektrarn HE Dravograd (DR), HE Vuzenica (VZ) in HE Mariborski otok (MO), med katero bo na elektro opremi zamenjana srednje napetostna (v nadaljevanju SN) oprema (samo na HE Mariborski otok), oprema lastne porabe izmenične in enosmerne napetosti, oprema vodenja in zaščite, digitalni turbinski regulatorji, vzbujalni sistemi, oprema preklopne avtomatike virov lastne porabe in dizel agregata.

Predmet javnega naročila je dobava srednjenapetostne opreme , opreme lastne porabe izmenične in enosmerne napetosti, opreme vodenja in zaščite ter vzbujalnega sistema za HE Mariborski otok, Vuzenica in Dravograd ter dizel električnega agregata za HE Dravograd. Poleg dobave je v obsegu tudi izdelava dokumentacije in sodelovanje pri spuščanju v pogon novega sistema vodenja in zaščite in spuščanje v pogon opreme lastne porabe, vzbujalnega sistema, preklopne avtomatike virov lastne porabe in dizel agregata ter montaža dizel agregata na HE Dravograd.

Podrobnejša opredelitev in vsebina predmeta javnega naročila je opredeljena v drugih delih dokumentacije v zvezi z oddajo javnega naročila (III. Tehnične zahteve in specifikacije ter tehnični prikazi in IV. Predračun).

Delitev na sklope: NE

Kontaktna oseba s strani naročnika: Matej Šnuderl, e-pošta: [matej.snuderl@dem.si](mailto:matej.snuderl@dem.si).

Kot ponudnik lahko v tem postopku javnega naročanja konkurira vsaka pravna ali fizična oseba, ki je registrirana za dejavnost, ki je predmet tega javnega naročila in ima za opravljanje te dejavnosti vsa predpisana dovoljenja za izvedbo tega javnega naročila.

Ponudnik mora ponuditi izvedbo naročila v celoti. Delne prijave ne bodo upoštevane.

## Ogled kraja izvajanja naročila

Naročnik bo zainteresiranim ponudnikom omogočil neobvezen ogled kraja izvajanja naročila.

Ponudniki, ki si želijo ogledati lokacije, se morajo za ogled predhodno dogovoriti s kontaktno osebo naročnika.

Kontaktna oseba naročnika je: Iztok Dover, [iztok.dover@dem.si](mailto:zlatko.urih@dem.si), dosegljiv na tel. št.: 02 3005 260 med delavniki od 8.00 do 15.00 ure.

Med obiskom kraja izvajanja naročila predstavniki naročnika ne bodo dajali nobenih dodatnih informacij, nasvetov ali mnenj. Vse stroške in druge izdatke, ki jih bo imel ponudnik v zvezi z obiskom kraja izvajanja naročila, nosi ponudnik sam.

Po roku za sprejemanje ponudnikovih vprašanj ogled lokacij ne bo več možen.

## Tuji ponudniki

Ponudniki s sedežem v tuji državi morajo izpolnjevati enake pogoje kot ponudniki s sedežem v Republiki Sloveniji.

Če država, v kateri ima ponudnik svoj sedež, ne izdaja zahtevanih dokazil, kot jih zahteva naročnik, lahko ponudnik da zapriseženo izjavo. Če ta v državi, v kateri ima ponudnik svoj sedež, ni predvidena, pa lahko ponudnik da izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima ponudnik sedež.

## Podizvajalci

Ponudnik lahko v celoti sam izvede predmetno javno naročilo ali pa ga izvede s podizvajalci. V primeru izvedbe javnega naročila s podizvajalci, je potrebno v ponudbi navesti vse podizvajalce (kontaktne podatke in zakonite zastopnike) in vsak del naročila, ki ga bo izvedel posamezni podizvajalec (predmet, količina, vrednost, kraj in rok izvedbe teh del).

Ponudnik mora v ponudbi priložiti:

* izpolnjene ESPD teh podizvajalcev v skladu z 79. členom ZJN-3,
* izjavo o udeležbi podizvajalcev in podatke o podizvajalcih (Obrazca 3 in 3.1.) ter
* zahtevo podizvajalca za neposredno plačilo, če podizvajalec to zahteva (Obrazec 3.2.).

V kolikor podizvajalec zahteva neposredno plačilo, se šteje, da je neposredno plačilo podizvajalcu obvezno in obveznost zavezuje naročnika in glavnega izvajalca. Kadar namerava ponudnik izvesti javno naročilo s podizvajalcem, ki zahteva neposredno plačilo, mora:

* glavni izvajalec v pogodbi pooblastiti naročnika, da na podlagi potrjenega računa oziroma situacije s strani glavnega izvajalca neposredno plačuje podizvajalcu,
* podizvajalec predložiti soglasje, na podlagi katerega naročnik namesto ponudnika poravna podizvajalčevo terjatev do ponudnika,
* glavni izvajalec svojemu računu ali situaciji priložiti račun ali situacijo podizvajalca, ki ga je predhodno potrdil.

Če neposredno plačilo podizvajalcu ni obvezno, naročnik od glavnega izvajalca zahteva, da mu najpozneje v 60 dneh od plačila končnega računa oziroma situacije pošlje pisno izjavo in pisno izjavo podizvajalca, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom javnega naročila.

Glavni izvajalec mora med izvajanjem javnega naročila gradnje ali storitve naročnika obvestiti o morebitnih spremembah informacij iz prvega in drugega odstavka te točke in poslati informacije o novih podizvajalcih, ki jih namerava naknadno vključiti v izvajanje takšnih gradenj ali storitev, in sicer najkasneje v petih dneh po spremembi. V primeru vključitve novih podizvajalcev mora glavni izvajalec skupaj z obvestilom posredovati tudi podatke in dokumente iz prvega in drugega odstavka te točke.

Kadar namerava ponudnik izvesti javno naročilo s podizvajalcem, mora pogoje iz točke 5.1 te dokumentacije izpolnjevati tudi podizvajalec, ki sodeluje pri izvedbi javnega naročila.

Naročnik lahko zavrne predlog za zamenjavo podizvajalca oziroma vključitev novega podizvajalca, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik bo o morebitni zavrnitvi novega podizvajalca obvestil glavnega izvajalca najpozneje v desetih dneh od prejema predloga.

Podizvajalci, ki bodo v javno naročilo vključeni po sklenitvi pogodbe z glavnim izvajalcem ali s konzorcijem izvajalcev, morajo ESPD obrazec ali dokazila o neobstoju razlogov za izključitev predložiti ob nominaciji, pred pričetkom izvedbe del. Naknadno angažiran podizvajalec, ki ni bil priglašen že ob oddaji ponudbe, ne sme pričeti z izvedbo del prej, preden naročnik ne odobri njegovega angažiranja. Naročnik bo podizvajalca potrdil takoj, ko bo preveril morebiten obstoj razlogov za izključitev in drugih sorazmernih pogojev, ki veljajo za podizvajalca. Zaradi časovnega vidika trajanja preverjanja razlogov za izključitev in drugih sorazmernih pogojev naročnik svetuje, da se za novo angažirane podizvajalce predloži dokazila o neobstoju razlogov za izključitev ter o izpolnjevanju sorazmernih pogojev in ne zgolj ESPD obrazca.

Ponudnik v razmerju do naročnika v celoti odgovarja za izvedbo javnega naročila, ne glede na število podizvajalcev, ki jih navaja v ponudbi.

## Skupna prijava

Skupine gospodarskih subjektov lahko predložijo skupno prijavo. V primeru skupne prijave bo naročnik od izbrane skupine po oddaji javnega naročila in pred podpisom pogodbe zahteval predložitev ustreznega akta o skupni izvedbi naročila, ki mora vsebovati vsaj:

* navedbo vseh partnerjev v skupini (naziv in naslov partnerja, zakonitega zastopnika, matična številka, davčna številka, številka transakcijskega računa),
* pooblastilo vodilnemu partnerju v skupini,
* neomejeno solidarno odgovornost vseh partnerjev v skupini do naročnika,
* področje dela, ki ga bo prevzel in izvedel vsak partner v skupini in delež vsakega partnerja v skupini v % in vrednost del, ki jih prevzema posamezni partner v skupini,
* način plačila preko vodilnega partnerja v skupini ali vsakemu od partnerjev v skupini,
* reševanje sporov med partnerji v skupini,
* druge morebitne pravice in obveznosti med partnerji v skupini,
* rok veljavnosti pravnega akta.

V primeru, da skupina ponudnikov predloži skupno prijavo, mora ponudnik v Obrazcu 2 in 2.1 navesti vse, ki bodo sodelovali v tej skupni prijavi. Vsak ponudnik iz skupine ponudnikov mora izpolnjevati pogoje kot navedeno v točki 5. te dokumentacije.

V kolikor je javno naročilo v izvajanje oddano ponudnikom, ki so oddali skupno prijavo, menjava članov skupine tekom izvajanja pogodbe ni mogoča, z izjemo primerov, navedenih v 4. točki prvega odstavka 95. člena ZJN-3. V kolikor kateri od članov skupine želi prenehati z izvajanjem javnega naročila oz. če je zoper katerega od članov skupine uveden postopek, namen katerega je prenehanje poslovanja, bo naročnik odpovedal pogodbo o izvedbi javnega naročila.

## Uporaba zmogljivosti drugih subjektov

Za uporabo zmogljivosti drugih subjektov se uporabljajo pravila 81. člena ZJN-3.

## Pojasnila dokumentacije v zvezi z oddajo javnega naročila

Dodatna pojasnila dokumentacije sme ponudnik zahtevati izključno v pisni obliki preko portala javnih naročil. Naročnik bo dajal izključno pisna pojasnila, ki bodo objavljena na portalu javnih naročil.

Odgovori na postavljena vprašanja postanejo sestavni del dokumentacije v zvezi z oddajo javnega naročila in so obvezujoči za ponudnike.

Naročnik bo na prejeta vprašanja odgovoril najmanj šest (6) dni pred iztekom roka za oddajo prijav, pod pogojem, da bodo prejeta pravočasno.

Za pravočasno postavljeno vprašanje se šteje vprašanje, ki ga naročnik prejme najpozneje do **27.10.2021** in sicer do **12.00 ure**.

Na zahteve za pojasnila oziroma druga vprašanja v zvezi z naročilom, zastavljena po tem roku, naročnik ne bo odgovarjal.

## Dopolnitev in spremembe dokumentacije v zvezi z oddajo javnega naročila

Naročnik sme v skladu z 67. členom ZJN-3 spremeniti ali dopolniti dokumentacijo v zvezi z oddajo javnega naročila. V primeru, da bo naročnik v roku za predložitev prijav spremenil ali dopolnil dokumentacijo, bo to objavil na Portalu javnih naročil.

Vse spremembe in dopolnitve razpisne dokumentacije bo naročnik podal najkasneje šest (6) dni pred iztekom roka za oddajo prijav.

Vsaka taka sprememba in dopolnitev postane sestavni del razpisne dokumentacije. Kot del razpisne dokumentacije štejejo tudi vprašanja in odgovori, objavljeni na portalu javnih naročil.

Naročnik bo po potrebi podaljšal rok za oddajo prijav, da bo ponudnikom omogočil upoštevanje dopolnitev. S premaknitvijo roka za oddajo prijav se pravice in obveznosti naročnika in ponudnikov vežejo na nove roke, ki posledično izhajajo iz podaljšanega roka za oddajo prijav, razen če naročnik ne poda drugačnih navodil.

## Zaupnost podatkov

Naročnik bo vse podatke varoval skladno z določbami ZJN-3. Naročnik bo zagotovil, da bodo vsi podatki, ki jih bo ponudnik skladno z zakonom, ki ureja gospodarske družbe, označil kot zaupne, obravnavani kot poslovna skrivnost. Imena ponudnikov so do roka, določenega za odpiranje ponudb, poslovna skrivnost.

## Stroški priprave prijave/ponudbe

Ponudniki nosijo sami vse stroške, povezane s pripravo in predložitvijo prijave/ponudbe, vključno s stroški prospektov, katalogov, če jih bo naročnik zahteval. Naročnik v nobenem primeru ne more biti odgovoren za morebitno škodo, ki bi nastala zaradi teh stroškov, brez ozira na potek postopkov v zvezi z javnim naročilom in na končno izbiro ponudnika.

## Merilo

Merilo za priznanje sposobnosti ponudnika v 1. fazi javnega razpisa je neizpolnjevanje razlogov za izključitev, izpolnjevanje vseh pogojev za usposobljenost in izpolnjevanje vseh tehničnih zahtev naročnika, tako da prijava ustreza vsem potrebam in zahtevam naročnika, določenim v tehničnih specifikacijah.

Merilo za izbor najugodnejšega ponudnika v 2. fazi javnega razpisa je ekonomsko najugodnejša ponudba v končni ponudbi (po pogajanjih). Merila za določitev ekonomsko najugodnejše ponudbe so:

1. Ponudbena cena Tc (97 točk)
2. Garancijska doba Tg (3 točke)

Ekonomsko najugodnejša ponudba bo tista, ki bo prejela največje število točk T, glede na točkovanje spodaj podanih meril.

1. Ponudbena cena Tc (97 točk)

Ponudnik po tem merilu prejme število točk izračunanih po spodnji formuli za Tc. Maksimalno število točk, ki jih ponudnik po tem merilu lahko prejme, je sedemindevetdeset (97) točk in minimalno število točk, ki jih ponudnik lahko prejme, je nič (0) točk. Izračunano število točk bo zaokroženo na dve decimalki.

Pomen oznak v enačbi:

*Tc* – doseženo število točk ponudbe v merilu cena

*Cp* – cena ponudbe

*Cm* – cena najnižje ponudbe

1. Garancijska doba Tg (3 točke)

Ponudnik za vsako dodatno leto garancijske dobe prejme 1 točko. Dodatna leta garancijske dobe so leta, ki se štejejo od osnovne garancijske dobe, ki je zahtevana z razpisno dokumentacijo ter znaša 2 leti. Maksimalno število točk, ki jih lahko ponudnik prejeme po tem merilu, je tri (3). Ponudnik mora v skladu s pogodbenimi določili predložiti ustrezno podaljšano bančno garancijo za celotno garancijsko obdobje, ki ga bo ponudil v svoji ponudbi.

|  |  |
| --- | --- |
| **Število dodatnih let** | **Število prejetih točk Tg** |
| Eno dodatno leto | 1 |
| Dve dodatni leti | 2 |
| Tri dodatna leta | 3 |

V primeru, da po zadnjem krogu pogajanj dve ali več dopustnih ponudb prejmejo enako število točk T, merjeno na dve decimalni mesti natančno, bo naročnik kot najugodnejšo izbral tisto ponudbo, ki jo bo v zadnjem krogu pogajanj prejel prej.

## Izvedba pogajanj

Naročnik bo v 2. fazi postopka po pregledu in ocenitvi ponudb ter razvrstitvi ponudnikov glede na merilo, izvedel pogajanja s prvimi tremi (3) najugodnejšimi ponudniki.

O točnem protokolu in izvedbi pogajanj bo naročnik prve tri (3) najugodnejše ponudnike pisno obvestil v sistemu e-JN. Pogajanja bodo potekala istočasno z vsemi povabljenimi ponudniki v sistemu e-JN.

Če se ponudnik ne bo odzval na naročnikovo povabilo na pogajanja in ne bo predložil nove oziroma končne ponudbe, bo naročnik v postopku pogajanj kot končno ponudbo upošteval ponudnikovo zadnjo predloženo ponudbo.

Naročnik bo izvedel pogajanja le o ponudbeni ceni. Pogajanja se bodo izvajala z namenom nižanja ponudbene cene. Ponudbo ponudnika, ki bi svojo ponudbeno ceno zvišal, bo naročnik izločil iz postopka oddaje javnega naročila.

Naročnik bo po oddaji ponudb presodil, koliko krogov pogajanj bi bilo glede na vse okoliščine smiselno izvesti. Naročnik bo ponudnike pred zadnjim oz. edinim krogom pogajanj o ponudbeni ceni obvestil, da gre za zadnji oz. edini krog pogajanj. Naročnik bo tako na podlagi končnih ponudbenih cen po izvedenih pogajanjih opravil končno razvrstitev ponudnikov.

## Predračun in Povzetek predračuna (Rekapitulacija)

V 1. fazi postopka ponudniki s prijavo ne podajo Predračuna. S podpisom ESPD ponudnik potrdi, da sprejema vsebino vzorca Predračuna.

V primeru, da bo ponudnik že v prijavi priložil izpolnjen Predračun, ga naročnik ne bo upošteval.

Ponudniki, ki bodo v 2. fazi postopka povabljeni k oddaji ponudbe, bodo k ponudbi priložili v celoti izpolnjen Predračun.

Ponudnik mora v Predračunu ponujati vse pozicije, ob upoštevanju tehničnih zahtev in specifikacij, ki so del dokumentacije v zvezi z oddajo javnega naročila.

Ponudnik mora izpolniti vse postavke v Predračunu, in sicer na največ dve decimalni mesti.

Za pozicijo, za katero ponudnik ne navede cene, jo prečrta ali vpiše »0,00«, se šteje, da jo bo dobavil/izvedel brezplačno.

Ponudnik ne sme spreminjati vsebine Predračuna.

Ponujena cena brez DDV mora zajemati vse stroške (dobave blaga, špediterske, prevozne, carinske ter vse morebitne druge stroške…).

V primeru, da bo naročnik pri pregledu in ocenjevanju ponudb odkril očitne računske napake, bo ravnal v skladu s sedmim odstavkom 89. člena ZJN-3.

Ponudnik skladno z zgornjimi zahtevami izpolni tudi Povzetek predračuna (rekapitulacija).

**Ponudnik v informacijskem sistemu e-JN v razdelek »Predračun« naloži izpolnjen obrazec »Povzetek predračuna (rekapitulacija)« v .pdf datoteki, ki bo dostopen na javnem odpiranju ponudb, obrazec »Predračun« pa naloži v razdelek »Druge priloge«. V primeru razhajanj med podatki v Povzetku predračuna (rekapitulaciji) - naloženim v razdelek »Predračun«, in celotnim Predračunom - naloženim v razdelek »Druge priloge«, kot veljavni štejejo podatki v celotnem predračunu, naloženim v razdelku »Druge priloge«. Ponudnik mora celotni predračun predložiti v razdelek »Druge priloge« v aktivni EXCEL datoteki!**

* 1. **Rok izvedbe storitev**

Roki so definirani v vzorcu pogodbe.

Ponudnik/izvajalec in naročnik se lahko sporazumno dogovorita za spremembo rokov za izvedbo predmeta javnega naročila z dodatki (aneksi) k sklenjeni pogodbi, kar ne predstavlja bistvene spremembe pogodbe.

# PRIJAVA/PONUDBA

## Jezik

Postopek javnega naročanja poteka v slovenskem jeziku.

Ponudnik mora izdelati prijavo/ponudbo v slovenskem jeziku. V slovenskem jeziku morajo biti vsi ponudbeni dokumenti z izjemo certifikatov, tehničnih dokazil in preizkusov ter neobveznega komercialnega informativnega gradiva, ki je lahko v angleškem jeziku.

Vsa dokazila za izpolnjevanje sposobnosti, ki so v tujem jeziku, morajo biti prevedena v slovenski jezik. Ponudnik priloži v ponudbeni dokumentaciji original dokumenta v tujem jeziku, zraven pa slovenski prevod dokumenta.

Če naročnik ob pregledovanju in ocenjevanju ponudb meni, da je potrebno del prijave/ponudbe, ki ni predložen v slovenskem jeziku, prevesti v slovenski jezik, lahko od ponudnika zahteva, da to stori na lastne stroške ter mu za to določi ustrezen rok.

Za presojo spornih vprašanj se vedno uporablja razpisna dokumentacija v slovenskem jeziku in prijava/ponudba v slovenskem jeziku, če pa je bila dokumentacija ali del dokumentacije podan v tujem jeziku, pa tuji jezik.

## Dopustnost prijave/ponudbe

Dopustna bo tista prijava/ponudba, ki jo bo predložil ponudnik, za katerega ne obstajajo razlogi za izključitev in ki izpolnjuje pogoje za sodelovanje, njegova prijava/ponudba ustreza potrebam in zahtevam naročnika, določenim v tehničnih zahtevah in specifikacijah in v dokumentaciji v zvezi z oddajo javnega naročila, ki je prispela pravočasno, pri njej ni dokazano nedovoljeno dogovarjanje ali korupcija, naročnik je ni ocenil za neobičajno nizko in cena ne presega zagotovljenih sredstev naročnika.

Ponudnik mora pri pripravi prijave/ponudbe in izpolnjevanju obrazcev upoštevati navodila ponudnikom v celoti.

## Listine v prijavi

Starost dokumentov ne sme presegati roka, kot ga določajo posamezne določbe te dokumentacije. V tistih primerih, kjer starost dokumentov ni določena, morajo le-ti izkazovati pravno relevantno stanje ponudnika na dan, določen za predložitev prijav.

## Veljavnost prijav/ponudb

Vse prijave morajo biti veljavne najmanj **120** dni po roku za oddajo prijav.

Veljavnost ponudb, ki jih bodo ponudniki posredovali v 2. fazi postopka, bo najmanj **120** dni po roku za oddajo ponudb.

Naročnik lahko zahteva od ponudnikov podaljšanje roka veljavnosti ponudbe. Zahteva in odgovor morata biti poslana v pisni obliki.

## Priprava in oddaja prijave/ponudbe v sistemu e-JN

Ponudnik ponudbeno dokumentacijo odda na način, da po registraciji oziroma prijavi v sistem eJN na naslovu: <https://ejn.gov.si/eJN2> pri predmetnem javnem naročilu izbere opcijo »Sodeluj na javnem naročilu«, s čimer se odpre stran za pripravo ponudbe. Po vnosu podatkov in dokumentov, podatke in dokumentacijo shrani v sistemu in jo odda s kvalificiranim elektronskim podpisom.

## Rok in način predložitve prijave/ponudbe

Ponudniki morajo prijave/ponudbe predložiti v informacijski sistem e-JN na spletnem naslovu <https://ejn.gov.si/eJN2>, v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI (v nadaljevanju: Navodila za uporabo e-JN), ki je del te razpisne dokumentacije in objavljen na spletnem naslovu: <https://ejn.gov.si/aktualno/vec-informacij-ponudniki.html>

Ponudnik se mora pred oddajo ponudbe registrirati na spletnem naslovu <https://ejn.gov.si/eJN2>, v skladu z Navodili za uporabo e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudb zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen Obligacijskega zakonika (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631)). Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.

1. faza postopka:

Prijava se šteje za pravočasno oddano, če jo naročnik prejme preko sistema e-JN <https://ejn.gov.si/eJN2> **najkasneje do 4.11.2021 do 12:00** **ure**. Za oddano prijavo se šteje prijava, ki je v informacijskem sistemu e-JN označena s statusom »ODDANO«.

1. faza postopka:

Rok za predložitev ponudbe bo naveden v povabilu k oddaji ponudbe, s katerim bo naročnik preko sistema e-JN <https://ejn.gov.si/eJN2> pozval ponudnike, ki jim je bila priznana sposobnost v 1. fazi postopka, da oddajo ponudbo za 2. fazo postopka. Pravočasna je tista ponudba, ki bo prejeta preko sistema e-JN do zahtevanega roka.

Ponudnik lahko do roka za oddajo prijav/ponudb svojo prijavo/ponudbo umakne ali spremeni. Če ponudnik v informacijskem sistemu e-JN svojo prijavo/ponudbo umakne, se šteje, da prijava/ponudba ni bila oddana in je naročnik v sistemu e-JN tudi ne bo videl. Če ponudnik svojo prijavo/ponudbo v informacijskem sistemu e-JN spremeni, je naročniku v tem sistemu odprta zadnja oddana prijava/ponudba.

Po preteku roka za predložitev prijav/ponudb, prijave/ponudbe ne bo več mogoče oddati.

Dostop do povezave za oddajo elektronske prijave/ponudbe v tem postopku javnega naročila je na naslednji povezavi:

<https://ejn.gov.si/ponudba/pages/aktualno/aktualno_jnc_podrobno.xhtml?zadevaId=6785>

## Informacije v zvezi z odpiranjem prijav/ponudb

1. faza postopka:

Odpiranje prijav bo potekalo avtomatično v informacijskem sistemu e-JN dne **4.11.2021** in se bo začelo **ob 12:05 uri** na spletnem naslovu <https://ejn.gov.si/>. Odpiranje prijav v skladu z ZJN-3 ni javno.

1. faza postopka:

Odpiranje ponudb bo potekalo avtomatično v informacijskem sistemu e-JN na spletnem naslovu <https://ejn.gov.si/>. Naročnik bo ponudnike obvestil o točnem datumu in uri javnega odpiranja ponudb v povabilu k oddaji ponudbe, s katerim bo ponudnike pozval za predložitev ponudb v 2. fazi postopka.

Odpiranje poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, ter omogoči dostop do .pdf dokumenta, ki ga ponudnik naloži v sistem e-JN pod razdelek »Predračun«. Javna objava se avtomatično zaključi po preteku 48 ur. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.

# PREGLED PRIJAV/PONUDB

## Tajnost pregledovanja

Postopek pregledovanja prijav/ponudb je tajen.

Od zaključka odpiranja prijav in javnega odpiranja ponudb do trenutka odločitve naročnika o oddaji naročila se ne sme posredovati nobena informacija v zvezi s pregledom, obrazložitvijo, ocenjevanjem in primerjavo ponudb ter priporočilom za izbor najugodnejšega ponudnika katerikoli osebi, ki ni uradno povezana s postopkom pregledovanja ponudb.

## Pregled prijav/ponudb

Dopustnost prijav/ponudb ter njihovo oceno glede na merila, bo opravila s strani naročnika imenovana strokovna komisija za pregled in ocenitev prijav/ponudb, skladno z dokumentacijo o javnem naročilu in veljavno zakonodajo.

## Dopustne dopolnitve prijave/ponudbe

Če bodo ali se bodo zdele informacije ali dokumentacija, ki jo mora predložiti ponudnik, nepopolne ali napačne oziroma če bodo posamezni dokumenti manjkali, bo lahko naročnik zahteval, da ponudnik v ustreznem roku predloži manjkajoče dokumente ali jih dopolni, popravi ali pojasni ustrezne informacije ali dokumentacijo, pod pogojem, da je takšna zahteva popolnoma skladna z načeloma enake obravnave in transparentnosti.

Za dopolnitve in pojasnila prijav/ponudb bo naročnik določil primeren rok, ki bo praviloma znašal tri (3) delovne dni.

## Navedba zavajajočih podatkov

Naročnik bo Državni revizijski komisiji podal predlog za uvedbo postopka o prekršku:

* v primeru, da se bo pri naročniku pojavil utemeljen sum, da je ponudnik v postopku javnega naročila predložil neresnično izjavo ali ponarejeno ali spremenjeno listino kot pravo v skladu z enajstim odstavkom 89. člena ZJN-3,
* če glavni izvajalec ne ravna v skladu s 94. členom ZJN-3.

## Izločitev prijave/ponudbe

Naročnik bo izločil:

* nepravočasne prijave/ponudbe,
* prijave, ki ne bodo izpolnjevale vseh zahtev iz 5. točke teh navodil,
* prijave, ki ne bodo ustrezale vsem zahtevam iz tehničnih zahtev in specifikacij,
* ponudbe, ki ne bodo izpolnjevale vseh zahtev iz Povabila k oddaji ponudbe – 2. faza postopka.

Naročnik lahko kadar koli izključi ponudnika, če se izkaže, da je pred ali med postopkom javnega naročanja glede na storjena ali neizvedena dejanja v enem od položajev iz šestega odstavka 75. člena ZJN-3.

## Obvestilo o priznanju sposobnosti

Po pregledu prijav naročnik sprejme odločitev o priznanju sposobnosti in le-to objavi na Portalu javnih naročil v skladu z 90. členom ZJN-3.

## Obvestilo o oddaji naročila

Naročnik bo odločitev o oddaji javnega naročila objavil na Portalu javnih naročil v skladu z 90. členom ZJN-3.

## Zmanjšanje naročenih dobav/storitev

Naročnik si pridržuje pravico, da kadar koli v času izvedbe javnega naročila in tudi po sklenitvi pogodbe z izbranim ponudnikom, zmanjša obseg naročenih dobav/storitev. V tem primeru se ustrezno zniža tudi pogodbena cena.

## Dodatna naročila

Naročnik si pridružuje pravico oddati dodatne storitve/dobave blaga, ki niso vključeni v prvotno naročilo, ki bi zaradi nepredvidenih okoliščin postale potrebne in za dodatne storitve, ki pomenijo ponovitev podobnih storitev, v skladu z določili veljavne zakonodaje s področja javnega naročanja.

## Podpis pogodbe

Ponudnik, ki bo oddal dopustno ponudbo in bo izbran za sklenitev pogodbe, bo po pravnomočnosti odločitve o oddaji javnega naročila pozvan k podpisu pogodbe. Če ponudnik v roku 5 (petih) delovnih dni po prejemu poziva k podpisu pogodbe le-te ne bo podpisal, lahko naročnik šteje, da je odstopil od namere za sklenitev pogodbe. V tem primeru bo naročnik od takšnega ponudnika poleg zakonskih možnostih, ki jih ima po ZJN-3, zahteval tudi povračilo vse morebitno dodatno nastale škode zaradi takšnega ravnanja izbranega ponudnika.

## Pravno varstvo

Pravno varstvo ponudnikov v postopku javnega naročanja je zagotovljeno v skladu z določbami Zakona o pravnem varstvu v postopkih javnega naročanja (Uradni list RS, št. 60/17 in spremembe; v nadaljevanju: ZPVPJN-B), po postopku in na način kot ga določa zakon.

Zahtevek za revizijo lahko v skladu z določili 14. člena ZPVPJN vloži vsaka oseba, ki ima ali je imela interes za dodelitev javnega naročila in ji je ali bi ji lahko z domnevno kršitvijo nastala škoda ali zagovornik javnega interesa.

Zahtevek za revizijo, ki se nanaša na:

1. Razpisno dokumentacijo (povabilo k oddaji ponudbe oz. vsebino objave) se, razen v primeru iz četrtega odstavka 25. člena ZPVPJN-B, vloži **v desetih delovnih dneh** od dneva objave obvestila o javnem naročilu ali prejema povabila k oddaji ponudbe.

Kadar naročnik spremeni ali dopolni navedbe v objavi, povabilu k oddaji ponudbe ali v razpisni dokumentaciji, se lahko zahtevek za revizijo, ki se nanaša na spremenjeno, dopolnjeno ali pojasnjeno vsebino objave, povabila ali razpisne dokumentacije ali z njim neposredno povezano navedbo v prvotni objavi, povabilu k oddaji ponudbe ali razpisni dokumentaciji, vloži **v desetih delovnih dneh** od dneva objave obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbiro najugodnejšega ponudnika.

Po poteku roka za prejem ponudb vložitev zahtevka za revizijo ni dopustna, razen, če je določen rok za prejem ponudb manj kot 10 delovnih dni.

2. Po odločitvi o oddaji javnega naročila ali priznanju sposobnosti je rok za vložitev zahtevka za revizijo **osem delovnih dni** od prejema odločitve o oddaji.

Vlagatelj mora vložiti zahtevek za revizijo preko portala eRevizija. Zahtevek za revizijo mora biti obrazložen. Obvezne sestavine zahtevka so navedene v 15. členu ZPVPJN.

O vloženem zahtevku za revizijo mora naročnik v treh delovnih dneh od prejema tega zahtevka obvestiti ponudnike, ki so v postopku oddaje javnega naročila oddali ponudbo. Vlagatelj mora zahtevku za revizijo priložiti potrdilo o plačilu takse.

S 1.1.2021 je postala obvezna uporaba portala eRevizija, to pomeni, da se od opredeljenega datuma zahtevek za revizijo vloži prek portala eRevizija (spletni informacijski portal Državne revizijske komisije). Informacija, da je bil vložen zahtevek za revizijo, se nemudoma prek portala eRevizija samodejno objavi v dosjeju javnega naročila na portalu javnih naročil. Če zaradi tehničnih težav portal eRevizija pred iztekom posameznega roka ne deluje, se lahko informacije ali dokumenti vložijo pisno neposredno pri naslovniku ali po pošti priporočeno s povratnico najpozneje do konca naslednjega delovnega dne po izteku roka. Čas nedelovanja portala eRevizija se objavi na tem portalu. Pošiljatelj po ponovni vzpostavitvi delovanja informacije ali dokumente naknadno pošlje še prek portala eRevizija, kjer se postopek nadaljuje.

Skladno z 71. členom ZPVPJN mora vlagatelj zahtevka za revizijo ob vložitvi zahtevka plačati na ustrezen račun pri ministrstvu, pristojnem za finance, takso, ki znaša:

1. Kadar se zahtevek za revizijo nanaša na razpisno dokumentacijo (povabilo k oddaji ponudbe oz. vsebino objave) znaša taksa **4.000 eurov**, če se javno naročilo oddaja po postopku s pogajanji z objavo.

2. Kadar se zahtevek na revizijo nanaša na odločitev o javnem naročilu znaša taksa

-**2% od cene najugodnejše popolne ponudbe** (z davkom na dodano vrednost) za sklop ali javno naročilo, vendar ne manj kot 500 eurov in ne več kot 25.000 eurov. Če se zahtevek za revizijo vloži pred odpiranjem ponudb, se višina takse iz tega odstavka odmeri od ocenjene vrednosti sklopa ali javnega naročila.

-**1.000 eurov**, če gre za odločitev o ustavitvi postopka javnega naročanja, priznanju sposobnosti ali zavrnitvi ali izločitvi vseh ponudb.

Kadar takse ni mogoče odmeriti – znaša taksa **1.000 eurov**.

Takso mora vlagatelj plačati na transakcijski račun Ministrstva za finance, št. SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija, SWIFT KODA: BS LJ SI 2X; IBAN: SI56011001000358802 - taksa za postopek revizije javnega naročanja. Pri tem mora vlagatelj na plačilnem nalogu vpisati naslednje podatke v predpolje in polje sklicevanja na številko odobritve: 11 16110-7111290-XXXXXXLL (oznaka X pomeni št. objave javnega naročila, oznaka L pa pomeni označbo leta. V kolikor je št. objave javnega naročila krajših šestih znakov se na manjkajoča mesta spredaj vpiše 0).

Zahtevek za revizijo, ki ga vloži zagovornik javnega interesa, je oproščen plačila takse.

# FINANČNA ZAVAROVANJA

* 1. **Finančno zavarovanje za resnost prijave/ponudbe**

Ponudnik mora kot finančno zavarovanje za resnost prijave/ponudbe dostaviti bančno garancijo ali kavcijsko zavarovanje zavarovalnice. Finančno zavarovanje mora biti brezpogojno in plačljivo na prvi poziv. Bančna garancija ali kavcijsko zavarovanje zavarovalnice za resnost prijave/ponudbe mora biti v vsebini, kot je navedena v   
Obrazcu 10, in sicer v višini 100.000 € z dobo veljavnosti najmanj do 30.3.2022.

Ponudnik predloži finančno zavarovanje za resnost prijave/ponudbe ob oddaji prijave.

Naročnik bo finančno zavarovanje za resnost prijave/ponudbe unovčil v naslednjih primerih:

* če bo ponudnik umaknil prijavo/ponudbo po poteku roka za prejem prijav/ponudb ali nedopustno spremenil prijavo/ponudbo v času njene veljavnosti ali
* če ponudnik na poziv naročnika ne bo podpisal pogodbe ali
* če ponudnik ne bo predložil finančnega zavarovanja za dobro izvedbo pogodbenih obveznosti v skladu s pogoji naročila.

Če bo ponudnik v ponudbi navedel daljši rok veljavnosti ponudbe od zahtevanega, mora biti le-ta pokrit z zavarovanjem za resnost ponudbe. V primeru predložitve bančne garancije veljajo Enotna pravila za garancije na poziv (EPGP) revizija iz leta 2010, izdana pri MTZ pod št. 758. V skladu s temi pravili pri unovčenju garancije predložitev originalne garancije ni obvezna. Zato naročnik ne zahteva predložitve originalnega izvoda zavarovanja, dovolj je torej predložitev skeniranega izvoda originala izdanega finančnega zavarovanja v informacijski sistem e-JN. V primeru predložitve kavcijskega zavarovanja zavarovalnice mora iz njegove vsebine izhajati, da zahtevi za plačilo ni potrebno priložiti originalnega izvoda zavarovanja.

* 1. **Finančno zavarovanje za dobro izvedbo pogodbenih obveznosti**

Izbrani ponudnik bo moral naročniku najkasneje v roku 15 dni po podpisu pogodbe izročiti finančno zavarovanje za dobro izvedbo pogodbenih obveznosti in sicer bančno garancijo ali kavcijsko zavarovanje zavarovalnice v višini 10 odstotkov (10 %) od skupne pogodbene cene brez DDV. Finančno zavarovanje bo moralo biti vsebinsko in pomensko enako priloženemu vzorcu, ki je sestavni del dokumentacije v zvezi z oddajo javnega naročila (Obrazec 11).

Finančno zavarovanje mora biti brezpogojno in plačljivo na prvi poziv. Izbrani ponudnik lahko predloži bančno garancijo ali kavcijsko zavarovanje pri zavarovalnici.

Rok trajanja zavarovanja za dobro izvedbo pogodbenih obveznosti mora biti še najmanj 30 dni po datumu pogodbenega prevzema del.

Uporabljena valuta finančnega zavarovanja mora biti enaka valuti javnega naročila. Finančno zavarovanje, ki ga izbrani ponudnik ne predloži po vzorcu iz razpisne dokumentacije, po vsebini ne sme bistveno odstopati od vzorca finančnega zavarovanja iz razpisne dokumentacije in ne sme vsebovati dodatnih pogojev za izplačilo, krajših rokov, kot jih je določil naročnik, nižjega zneska, kot ga je določil naročnik ali spremembe krajevne pristojnosti za reševanje sporov med upravičencem in izdajateljem zavarovanja.

Naročnik bo unovčil zavarovanje za dobro izvedbo obveznosti po pogodbi v primeru:

1. če izbrani ponudnik ne bo pričel izvajati svojih pogodbenih obveznosti v skladu z določili pogodbe ali,
2. če izbrani ponudnik ne bo izpolnil svojih pogodbenih obveznosti v skladu z določili pogodbe ali
3. če izbrani ponudnik ne bo pravočasno izpolnil svojih pogodbenih obveznosti v skladu z določili pogodbe ali
4. če izbrani ponudnik ne bo pravilno izpolnil svojih pogodbenih obveznosti v skladu z določili pogodbe ali
5. če bo izbrani ponudnik prenehal izpolnjevati svoje pogodbene obveznosti v skladu z določili pogodbe.

Če se bodo med trajanjem pogodbe spremenili roki za izvedbo posla, vrsta blaga ali storitve, kakovost in količina, bo moral izvajalec temu ustrezno spremeniti tudi zavarovanje oziroma podaljšati njeno veljavnost.

Bančna garancija za dobro izvedbo pogodbenih obveznosti se lahko ustrezno znižuje glede na posamezne pogodbene prevzeme.

* 1. **Finančno zavarovanje za odpravo napak v garancijskem roku**

Izbrani ponudnik bo moral naročniku najkasneje v roku 15 dni od posameznega pogodbenega prevzema (vmesni prevzem) izročiti finančno zavarovanje za odpravo napak v garancijskem roku in sicer bančno garancijo ali kavcijsko zavarovanje zavarovalnice v višini 5 odstotkov (5 %) od vrednosti posameznega vmesnega prevzema z DDV. Rok trajanja zavarovanja za odpravo napak v garancijskem roku mora biti za 30 dni daljši, kot je garancijski rok, podan s strani ponudnika v ponudbi (merilo Tg) oziroma določen v pogodbi. To torej pomeni, da v kolikor se garancijski rok podaljša, se mora hkrati podaljšati za enak čas tudi rok trajanja zavarovanja za odpravo napak v garancijskem roku. Minimalni garancijski rok, ki ga lahko ponudnik ponudi, je dve leti (2 leti).

Naročnik bo unovčil zavarovanje za odpravo napak v garancijskem roku v primeru, če izbrani ponudnik ne bo izvrševal garancijskih obveznosti v rokih in na način, kot bo opredeljeno v pogodbi.

Finančno zavarovanje bo moralo biti vsebinsko in pomensko enako priloženemu vzorcu, ki je sestavni del dokumentacije v zvezi z oddajo javnega naročila (Obrazec 12).

* 1. **Zavarovanje opreme in storitev izvajalca**

Izbrani ponudnik bo moral naročniku ob sklenitvi pogodbe predložiti kopijo zavarovalne police ali predložiti s strani zavarovalnice potrjeno izjavo, ki bo veljala za ves čas trajanja pogodbenega razmerja in bo izkazovala, da ima izbrani ponudnik zavarovano odgovornost za škodo, premoženjsko in nepremoženjsko, ki bi lahko nastala med izvedbo del in sicer katerikoli osebi ali premoženju naročnika, ves čas od pričetka veljavnosti pogodbe za dobave in izvedbo del do dneva zaključka izvedbe del oz. do predaje zaključenih del naročniku. Višina skupne zavarovalne vsote na izdani zavarovalni polici mora znašati najmanj 300.000,00 €.

# POGOJI ZA UGOTAVLJANJE SPOSOBNOSTI

Naročnik kot predhodno dokazilo o neobstoju razlogov za izključitev in izpolnjevanju pogojev ob oddaji prijave zahteva ustrezno izpolnjen ESPD obrazec in ostale obrazce, kot navedeno v točki 6. Vsa dodatno navedena dokazila bo naročnik preveril sam (v skladu s točko 5.5) oz. jih bo moral ponudnik predložiti (v skladu s točko 5.6) na podlagi poziva naročnika in sicer z namenom, da v skladu z drugim odstavkom 89. člena ZJN-3 preveri obstoj in vsebino navedb v prijavi. Naročnik bo priznal sposobnost ponudnikom, ki izpolnjujejo spodaj navedene pogoje.

* 1. **Razlogi za izključitev gospodarskega subjekta iz sodelovanja v postopku javnega naročanja**

1. Če je gospodarski subjekt na dan, ko poteče rok za oddajo prijav, izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami (a točka četrtega odstavka 75. člena ZJN-3).

**DOKAZILO:**

Izpolnjen **obrazec ESPD** (v »Del III: Razlogi za izključitev, Oddelek D: Nacionalni razlogi za izključitev«) za vse gospodarske subjekte v prijavi.

1. Če je v zadnjih treh letih pred potekom roka za oddajo prijav pristojni organ Republike Slovenije ali druge države članice ali tretje države pri gospodarskem subjektu ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek (b točka četrtega odstavka 75. člena ZJN-3).

V kolikor je gospodarski subjekt v položaju iz zgornjega odstavka, lahko naročniku v skladu s Sklepom Ustavnega sodišča RS št. U-I-180/19-17 in ob smiselni uporabi devetega odstavka 75. člena ZJN-3 predloži dokazila, da je sprejel zadostne ukrepe, s katerimi lahko dokaže svojo zanesljivost kljub obstoju razlogov za izključitev.

**DOKAZILO:**

Izpolnjen obrazec ESPD (v »Del III: Razlogi za izključitev, Oddelek D: Nacionalni razlogi za izključitev«) za vse gospodarske subjekte v prijavi. V kolikor je vaš odgovor v tem primeru DA, in uveljavljate popravni mehanizem, v polje »Opišite jih« napišete kršitve in ukrepe, s katerimi lahko dokažete svojo zanesljivost kljub obstoju razlogov za izključitev.

1. Da se je nad gospodarskim subjektom začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe, če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami (b točka šestega odstavka 75. člena ZJN-3).

**DOKAZILO:**

Izpolnjen **obrazec ESPD** (v »Del III: Razlogi za izključitev, Oddelek C: Razlogi, povezani z insolventnostjo, nasprotjem interesov ali kršitvijo poklicnih pravil«)za gospodarske subjekte v prijavi.

Neobstoj razlogov za izključitev morajo izkazati naslednji gospodarski subjekti:

- ponudnik,

- vsi partnerji v skupni prijavi/ponudbi,

- vsi podizvajalci, ne glede na fazo izvedbe javnega naročila, v kateri se vključijo v

izvedbo javnega naročila,

- če gospodarski subjekt v skladu z 81. členom ZJN-3 uporablja zmogljivosti drugih

subjektov, subjekti, katerih zmogljivosti uporablja gospodarski subjekt.

Vsi navedeni gospodarski subjekti morajo oddati svoj ESPD obrazec.

* 1. **Pogoji za sodelovanje**

Naročnik določa naslednje pogoje za sodelovanje:

**Ustreznost za opravljanje poklicne dejavnosti**

1. Gospodarski subjekt mora biti vpisan v enega od poklicnih ali poslovnih registrov, ki se vodijo v državi članici, v kateri ima gospodarski subjekt sedež. Seznam poklicnih ali poslovnih registrov v državah članicah Evropske unije določa Priloga XI Direktive 2014/24/EU.

**DOKAZILO:**

Izpolnjen **obrazec ESPD** (v »Del IV: Pogoji za sodelovanje, Oddelek A: Ustreznost, Vpis v ustrezen poklicni register ALI Vpis v poslovni register«) s strani vseh gospodarskih subjektov v ponudbi**.**

ESPD mora vsebovati vse potrebne podatke, da lahko naročnik v uradni evidenci preveri izpolnjevanje predmetnega pogoja. V kolikor takšna preveritev ne bo mogoča, bo naročnik od ponudnika zahteval predložitev kopije vpisa v enega od poklicnih ali poslovnih registrov.

Pogoj morajo izpolniti naslednji gospodarski subjekti:

- ponudnik,

- vsi partnerji v skupni ponudbi,

- vsi podizvajalci, ne glede na fazo izvedbe javnega naročila, v kateri se vključijo v

izvedbo javnega naročila,

- če gospodarski subjekt v skladu z 81. členom ZJN-3 uporablja zmogljivosti drugih

subjektov, subjekti, katerih zmogljivosti uporablja gospodarski subjekt.

**Ekonomski in finančni položaj**

1. Gospodarski subjekt v zadnjih treh mesecih pred rokom za oddajo prijave ni imel blokiranih poslovnih računov skupno več kot 10 dni, skupno na vseh odprtih poslovnih računih.

**DOKAZILO:**

Izpolnjen **obrazec ESPD** (v »Del IV: Pogoji za sodelovanje, Oddelek B: Ekonomski in finančni položaj, Druge ekonomske ali finančne zahteve«).

ESPD mora vsebovati vse potrebne podatke, da lahko naročnik v uradni evidenci preveri izpolnjevanje predmetnega pogoja. V kolikor takšna preveritev ne bo mogoča, bo naročnik od ponudnika zahteval predložitev potrdila bank, ki vodijo transakcijske račune, da niso imeli blokiranih poslovnih računov.

Pogoj morajo izpolniti naslednji gospodarski subjekti:

* ponudnik,
* vsi partnerji v skupni prijavi/ponudbi,
* vsi podizvajalci, ne glede na fazo izvedbe javnega naročila, v kateri se vključijo v izvedbo javnega naročila.

**Tehnična in strokovna sposobnost**

1. Ustrezne izkušnje - reference za izvedbo javnega naročila:
2. da je gospodarski subjekt, ki bo izvajal predmet javnega naročila, v obdobju od 1.1.2016 do roka za prejem prijav uspešno dobavil električno opremo za vsaj en (1) elektroenergetski objekt v vrednosti vsaj 500.000,00 EUR brez DDV po objektu. (Obrazec 6 in Obrazec 7a)
3. da je gospodarski subjekt, ki bo izvajal predmet javnega naročila v segmentu nizkonapetostna oprema - razdelilniki, v obdobju od 1.1.2016 do roka za prejem prijav, dobavil najmanj pet (5) sestavljenih razdelilnih omar, skladnih z IEC 61439, s tehničnimi karakteristikami: najmanj 400/231 V, najmanj Ik=30KA, nazivni tok zbiralk vsaj 2000 A, forma 3b ali boljša in z najmanj 10 odvodi (Obrazec 6 in Obrazec 7b).
4. da gospodarski subjekt, ki bo izvajal predmet javnega naročila v segmentu dobave dizel agregata, izkazuje, da je proizvajalec dizel agregata v obdobju od 1.1.2016 do roka za prejem prijav, v svojih proizvodnih prostorih izdelal najmanj deset (10) enot dizel električnih agregatov moči vsaj 300 kVA (Obrazec 6).
5. da je gospodarski subjekt, ki bo izvajal predmet javnega naročila v segmentu montaže dizel agregata, v obdobju od 1.1.2016 do roka za prejem prijav, na objektu zmontiral ter dal v obratovanje najmanj tri (3) dizel električne agregate moči vsaj 300 kVA (Obrazec 6 in Obrazec 7c).
6. da je gospodarski subjekt, ki bo izvajal predmet javnega naročila v segmentu opreme vodenja in zaščit, v obdobju od 1.1.2016 do roka za prejem prijav, izdelal oziroma sestavil in dobavil opremo sistemov vodenja in/ali zaščit kompletiranih v omare za vsaj 2 projekta, katerih vrednost po posameznem projektu je vsaj 250.000,00 EUR brez DDV za posamezen sistem in da sistem normalno obratuje (Obrazec 6 in Obrazec 7d).
7. da je gospodarski subjekt, ki bo izvajal predmet javnega naročila v segmentu vzbujalnih sistemov, v obdobju od 1.1.2016 do roka za prejem prijav, izdelal in dobavil vsaj štiri (4) vzbujalne sisteme za sinhronske generatorje moči nad 10 MVA, ki izpolnjujejo zahteve za sinhrono povezane energijske module tipa D po Commission regulation (EU) 2016/631 (Obrazec 6 in Obrazec 7e).

**DOKAZILO:**

Izpolnjen **obrazec ESPD** (v »Del IV: Pogoji za sodelovanje, Oddelek C: Tehnična in strokovna sposobnost, Za naročila blaga: izvedba dobave blaga določene vrste, Za naročila storitev: Izvedba storitev določene vrste«) + Seznam Referenčnih poslov (Obrazec 6) + Potrdilo referenc (Obrazec 7a, Obrazec 7b, Obrazec 7c, Obrazec 7d in Obrazec 7e).

***POJASNILO:***Naročnik bo izpolnjevanje pogoja preverjal s pomočjo Seznama referenčnih poslov (Obrazec 6) + referenčnih potrdil za vsako posamezno referenco (Obrazec 7a, Obrazec 7b, Obrazec 7c, Obrazec 7d in Obrazec 7e), **kar je potrebno oddati že v prijavi.**

Zaradi navedenega je dovolj, da ponudnik v ESPD obrazcu samo navede sklic na Obrazec 6. oz. le-tega ustrezno izpolni.

Za vsako referenco posebej se izpolni pripadajoč Obrazec 7a, Obrazce 7b, Obrazec 7c, Obrazec 7d in Obrazec 7e. Posamezni obrazec se po potrebi oz. glede na opredeljene zahteve razmnoži. Vsi obrazci Potrdilo referenc (Obrazec 7a, 7b, 7c, 7d in 7e) morajo biti potrjeni s strani končnega naročnika.

Iz reference mora izhajati tudi, da je ponudnik izvedel storitve v zahtevanih rokih. Naročnik si pridržuje pravico, da zahteva dodatna dokazila za predloženo referenco (kot npr. pogodbo s kupcem, obračun….) oziroma da navedbe preveri neposredno pri končnem naročniku.

Upoštevale se bodo reference ponudnika, partnerjev v skupnem nastopanju in podizvajalcev.

Upoštevale se bodo reference podizvajalca, če se nanašajo na njegov obseg del, katerega bo podizvajalec dejansko izvajal pri izvedbi javnega naročila, v skladu s tč. 1.6 Podizvajalci.

Zadostitev pogoju se bo ugotavljala kot zbir zadostitev pogoja vsakega ponudnika oziroma vodilnega izvajalca in podizvajalcev, pri čemer morajo vsi ponudniki oziroma vodilni izvajalec in podizvajalci skupaj pogoju zadostiti 100%.

Referenc zmogljivosti drugih subjektov, katerih zmogljivosti uporablja gospodarski subjekt v skladu z 81. členom ZJN-3 in le-ti niso partner v skupnem nastopu oz. podizvajalec, naročnik ne bo upošteval.

1. Kadri

Gospodarski subjekt mora razpolagati z ustreznim kadrom za izvedbo predmeta javnega naročila, ki bodo storitve tudi dejansko izvajali in sicer:

* 1. najmanj dve osebi - vodja izvedbe projekta oz. koordinator projekta, ki ima v zadnjih 10 letih izkušnje z vodenjem projektov, pri katerih je vodil in koordiniral dobavo, montažo in puščanje v pogon opreme za elektroenergetski objekt v vrednosti vsaj 300.000,00 EUR brez DDV (Obrazec 8 in Obrazec 9),
  2. najmanj eno osebo elektro stroke – projektant NN opreme, ki je v zadnjih 10 letih uspešno zaključil najmanj 3 projekte, na katerih je projektiral NN razdelilnike, ki so enaki oziroma tehnično primerljive izvedbe razdelilnikov (enak Ik, In zbiralk, stopnja pregradljivosti in izdelan po IEC 61439) kot so zahtevani razdelilniki glavne razdelilne plošče (+BMA.., +BFA.., + BFB..) (Obrazec 8),
  3. najmanj ena oseba – strokovnjak za montažo v tovarni, ki je v zadnjih 10 letih uspešno zaključil vodenje montaže in nadzor montažnih del NN razdelilnikov (Obrazec 8),
  4. najmanj dve osebi – strokovnjak za preizkuse opreme in puščanje v pogon, ki je v zadnjih 10 letih uspešno zaključil puščanje v pogon enakih NN razdelilnikov oziroma razdelilnikov tehnično primerljive izvedbe, kot so zahtevani razdelilniki glavne razdelilne plošče (+BMA.., +BFA.., + BFB..) (Obrazec 8),
  5. najmanj ena oseba – strokovnjak za montažo na terenu, ki je v zadnjih 10 letih uspešno zaključil vodenje montaže in nadzor montažnih del dizel električnega agregata enake nazivne moči, kot je zahtevan s tem naročilom (Obrazec 8),
  6. najmanj ena oseba – strokovnjak za preizkuse opreme dizel električnega agregata in puščanje v pogon, ki je v zadnjih 10 letih že uspešno zaključil puščanje v pogon dizel električnega agregata enake nazivne moči, kot je zahtevan s tem naročilom (Obrazec 8),
  7. najmanj dve osebi – strokovnjak za montažo v tovarni, ki je v zadnjih 10 letih uspešno zaključil vodenje montaže in kontrolo montaže opreme sistemov vodenja ali zaščit v tovarni (Obrazec 8),
  8. najmanj dve osebi – projektant opreme vzbujalnih sistemov, ki je v zadnjih 10 letih uspešno zaključil najmanj tri (3) projekte, kjer je projektiral vzbujalne sisteme enakega tipa, kot so ponujeni (Obrazec 8),
  9. najmanj ena oseba – strokovnjak za montažo v tovarni, ki je v zadnjih 10 letih uspešno zaključil vodenje montaže vzbujalnega sistema enakega tipa, kot je ponujeni (obrazec 8),
  10. najmanj dve osebi – strokovnjak za izvedbo preizkusov in puščanja v pogon, ki je v zadnjih 10 letih uspešno zaključil puščanje v pogon vzbujalnih sistemov enakega tipa, kot je ponujeni (Obrazec 8)

**DOKAZILO:**

**Dokazilo: ESPD obrazec** (v »Del IV: Pogoji za sodelovanje, Oddelek C: Tehnična in strokovna sposobnost, Izobrazba in strokovna usposobljenost«) + Izjava o izpolnjevanju strokovne sposobnosti (Obrazec 8) + dodatno: Potrdilo kadrovskih referenc (Obrazec 9)

**POJASNILO:** Naročnik bo izpolnjevanje pogoja preverjal s pomočjo Izjave o izpolnjevanju strokovne sposobnosti (Obrazec 8) + potrdil kadrovskih referenc (Obrazec 9), **kar je potrebno oddati že v prijavi.**

Zaradi navedenega je dovolj, da ponudnik v ESPD obrazcu samo navede sklic na Obrazec 8. in Obrazec 9 oz. le-tega ustrezno izpolni.

Za vsako referenco kadra posebej se izpolni Obrazec 9 in se ga po potrebi razmnoži. Potrdilo referenc kadra (Obrazec 9) mora biti potrjeno s strani končnega naročnika.

Upoštevale se bodo ustrezni kadri ponudnika, partnerjev v skupnem nastopanju in podizvajalcev.

Upoštevale se bodo kadrovske reference podizvajalca, če se nanašajo na njegov obseg del, katerega bo podizvajalec dejansko izvajal pri izvedbi javnega naročila, v skladu s tč. 1.6 Podizvajalci.

Za izpolnjevanje kadrovskih pogojev kadrov zmogljivosti drugih subjektov, katerih zmogljivosti uporablja gospodarski subjekt v skladu z 81. členom ZJN-3 in le-ti niso partner v skupnem nastopu oz. podizvajalec, naročnik ne bo upošteval.

* 1. **Zahteve glede na veljavno zakonodajo s področja integritete in preprečevanja korupcije**

1. Ponudnik, skupina ponudnikov v okviru skupne ponudbe ali podizvajalec, ne sme biti uvrščen na seznam poslovnih subjektov, s katerimi na podlagi 35. člena Zakona o integriteti in preprečevanju korupcije ZIntPK (Uradni list RS, št. 69/11, v nadaljevanju ZIntPK), naročniki ne smejo sodelovati.

**Dokazilo:** Izjava o izpolnjevanju zahtev glede na zakonodajo s področja integritete in preprečevanja korupcije (Obrazec 4)

1. V skladu s šestim odstavkom 14. člena ZIntPk bo ponudnik dolžan naročniku pred sklenitvijo pogodbe v vrednosti nad 10.000 EUR brez DDV, zaradi zagotovitve transparentnosti posla in preprečitve korupcijskih tveganj, predložiti izjavo oziroma podatke o udeležbi fizičnih in pravnih oseb v lastništvu ponudnika, vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe s ponudnikom. Za fizične osebe izjava vsebuje ime in priimek, naslov prebivališča in delež lastništva. Če ponudnik predloži lažno izjavo oziroma da neresnične podatke o navedenih dejstvih, ima to za posledico ničnost pogodbe.

V primeru nastopa s podizvajalci, kadar bo le-ta poplačan v znesku nad 10.000 EUR brez DDV neposredno s strani naročnika, bo ponudnik dolžan naročniku vse navedene podatke posredovati tudi za podizvajalce

**Dokazilo:** Izjava o izpolnjevanju zahtev glede na zakonodajo s področja integritete in preprečevanja korupcije + vzorec izjave (Obrazca 4 in 4.1)

* 1. **Obrazec »ESPD« za vse gospodarske subjekte**

Obrazec ESPD predstavlja uradno izjavo gospodarskega subjekta, da zanj ne obstajajo razlogi za izključitev in da izpolnjuje pogoje za sodelovanje, hkrati pa zagotavlja ustrezne informacije, ki jih zahteva naročnik. Obrazec ESPD vključuje tudi uradno izjavo o tem, da bo gospodarski subjekt na zahtevo in brez odlašanja sposoben predložiti dokazila, ki dokazujejo neobstoj razlogov za izključitev oziroma izpolnjevanje pogojev za sodelovanje.

Navedbe v ESPD in/ali dokazila, ki ji predloži gospodarski subjekt, morajo biti veljavni.

Gospodarski subjekt naročnikov obrazec ESPD (datoteka XML) uvozi na spletni strani Portala javnih naročil/ESPD: <http://www.enarocanje.si/_ESPD/> in v njega neposredno vnese zahtevane podatke.

**Izpolnjen in podpisan ESPD mora biti v ponudbi priložen za vse gospodarske subjekte, ki v kakršni koli vlogi sodelujejo v prijavi/ponudbi (ponudnik, sodelujoči ponudniki v primeru skupne ponudbe, gospodarski subjekti, na katerih kapacitete se sklicuje ponudnik in podizvajalci).**

Ponudnik, ki v sistemu e-JN oddaja ponudbo, naloži svoj ESPD v razdelek »ESPD – ponudnik«, ESPD ostalih sodelujočih pa naloži v razdelek »ESPD – ostali sodelujoči«. Ponudnik, ki v sistemu e-JN oddaja ponudbo, naloži elektronsko podpisan ESPD v xml. obliki ali nepodpisan ESPD v xml. obliki, pri čemer se v slednjem primeru v skladu Splošnimi pogoji uporabe informacijskega sistema e-JN šteje, da je oddan pravno zavezujoč dokument, ki ima enako veljavnost kot podpisan.

Za ostale sodelujoče ponudnik v razdelek »ESPD – ostali sodelujoči« priloži podpisane ESPD v pdf. obliki, ali v elektronski obliki podpisan xml.

* 1. **Preverjanje uradno dostopnih podatkov**

Na podlagi osmega odstavka 79. člena ZJN-3 gospodarski subjekt ni dolžan predložiti dokazil ali drugih listinskih dokazov, če lahko naročnik potrdila ali druge potrebne informacije pridobi brezplačno z neposrednim dostopom do nacionalne baze podatkov katere koli države članice, kakršne so nacionalni register javnih naročil, elektronski register podjetij, elektronski sistem za shranjevanje dokumentov ali predkvalifikacijski sistem. **Gospodarski subjekt prav tako ni dolžan predložiti dokazil, če naročnik že razpolaga s temi dokumenti iz prejšnjega postopka javnega naročila in so ti dokumenti še vedno veljavni oziroma izkazujejo navedbe v ESPD oz. ostalih zahtevanih obrazcih.**

Podatke, ki se vodijo v uradnih evidencah in ponudnik za njih ni predložil dokazila sam, lahko naročnik namesto v uradni evidenci, na podlagi devetega odstavka 77. člena ZJN-3 preveri venotnem informacijskem sistemu, ki predstavlja zbirko podatkov o ponudnikih ter njihovih ponudbah in ga vodi ministrstvo, pristojno za javna naročila, če ponudnik v tem sistemu naročnika izkazljivo potrdi.

V kolikor bo iz ESPD izhajalo, da lahko naročnik dokazila pridobi sam iz uradnih evidenc, bo naročnik pred sprejemom odločitve o sposobnosti za vse ponudnike v uradnih evidencah preveril izpolnjevanje pogojev ter neobstoj razlogov za izključitev.

V kolikor takšna preveritev v uradnih evidencah ne bo mogoča, bo naročnik ravnal v skladu z naslednjo točko (5.6 Preverjanje podatkov, ki niso uradno dostopni) te dokumentacije.

* 1. **Preverjanje podatkov, ki niso uradno dostopni**

Naročnik bo pred sprejemom odločitve o sposobnosti/oddaji javnega naročila od vseh ponudnikov zahteval, da predložijo vsa dokazila v skladu s 77. členom ZJN-3, ki niso uradno dostopna v javnih evidencah.

Naročnik si pridržuje pravico, da za vsakega od postavljenih pogojev zahteva dodatna dokazila.

# VSEBINA PRIJAVE IN PONUDBE

Ponudnik mora v 1. fazi postopka PRIJAVA priložiti ustrezno izpolnjene dokumente:

1. Prijava (Obrazec 1)
2. Pooblastilo za podpis prijave/ponudbe, ki jo predlaga skupina ponudnikov (Obrazec 2)  
   - samo v primeru skupne prijave/ponudbe.
3. Podatki o soponudniku/subjektu na katerega zmogljivosti se ponudnik sklicuje (Obrazec 2.1) brez vpisane vrednosti del gospodarskega subjekta - samo v primeru skupne prijave/ponudbe in/ali uporabe zmogljivosti drugih subjektov.
4. Izjava o udeležbi podizvajalcev (Obrazec 3) - samo v primeru nastopa s podizvajalci.
5. Podatki o podizvajalcu (Obrazec 3.1) brez izpolnjene vrstice »Vrednost dobav/storitev, ki jih bo izvedel podizvajalec« - samo v primeru nastopa s podizvajalci.
6. Zahteva podizvajalca za neposredno plačilo (Obrazec 3.2) - samo v primeru nastopa s podizvajalci.
7. Izjava o izpolnjevanju zahtev glede na zakonodajo s področja integritete in preprečevanja korupcije + vzorec izjave( Obrazec 4 in 4.1) - Ponudnik in v primeru skupne ponudbe vsi skupaj nastopajoči subjekti.
8. Seznam referenčnih poslov (Obrazec 6)
9. Potrdila referenc (Obrazec 7a, Obrazec 7b, Obrazec 7c, Obrazec 7d in Obrazec 7e) - za posamezno referenco!
10. Izjava o izpolnjevanju strokovne sposobnosti (Obrazec 8)
11. Potrdila kadrovskih referenc (Obrazec 9) - za posamezno referenco kadra.
12. Bančno garancijo za resnost prijave/ponudbe v višini in vsebini, kakor je opredeljena v poglavju 4.1 Navodil ponudnikom za izdelavo ponudbe in Obrazcu 10.
13. ESPD Za vse gospodarske subjekte!
14. Organizacijska shema z navedenimi osebami. V organigram se vključi tudi imena podjetij in posameznih kadrov partnerjev in podizvajalcev, ki bodo opravljali naloge na projektu, v kolikor ponudnik nastopa s partnerji ali podizvajalci.
15. Izpolnjen dokument Tabele tehničnih podatkov IBX1---6E2001, DZR, št. projekta IBX1-A301/190, št načrta IBX1---6X/01, št mape IBX1---6X/M02.
16. Podrobnejši terminski plan dobave opreme in izvedbe del na objektih.
17. Za nizkonapetostno opremo – razdelilniki, se predložijo certifikati o tipskih preizkusih kompletnega razdelilnika s stikalno opremo enakega tipa, kot je ponujena. Predloži se tudi veljavna izjava proizvajalca opreme, da ponujeni razdelilniki, kjer je to zahtevano v tehnični specifikaciji, ustrezajo zahtevi za tipsko testirane razdelilnike po IEC. Priloži se tudi dokumentacija o overitvi tipa merila za merilne transformatorje na dovodih razdelilnikov glavne lastne porabe (+BMA.., +BFA.. in + BFB..) v skladu s slovensko zakonodajo in predpisi. Priložiti je potrebno dimenzijske risbe razdelilnikov glavne lastne porabe (+BMA.., +BFA.. in +BFB..), iz katerih bo razvidno, da dimenzije in razporeditev razdelilnikov ustrezajo v razpisu podanim prostorskim omejitvam po posameznem objektu.
18. Za ponujeni dizel agregat je potrebno priložiti CE izjavo o skladnosti.
19. Dokazilo o ustreznosti dimenzioniranja kabla od dizel agregata do omare CNQ05 skladno s poglavjem 4.7, v dokumentu IBX1---6E1003 Posebni tehnični pogoji, razpisne dokumentacije (št. projekta IBX1-A301/190, št. načrta IBX1---6X/01, št. mape IBX1---6X/M02)
20. Spisek preizkusov, ki bodo izvedeni v tovarni in na objektu, za posamezni sklop opreme iz dobave z navedbo standardov po katerih bodo posamezni preizkusi izvedeni.
21. Tehnična dokumentacija (prospekti, tehnični listi,…), iz katere so razvidne tehnične lastnosti ponujene opreme.

Z oddajo obrazca ESPD ponudnik potrdi, da sprejema vsebino vzorca pogodbe (Obrazec 5), vsebino vzorca finančnega zavarovanja za dobro izvedbo pogodbenih obveznosti (Obrazec 11), vzorec finančnega zavarovanja za odpravo napak v garancijskem roku (Obrazec 12) ter vsebino predračuna in potrjuje resničnost vseh izjav na ostalih priloženih dokumentih v prijavi.

Z oddajo obrazca ESPD gospodarski subjekti (sodelujoči ponudniki v primeru skupne ponudbe, gospodarski subjekti, na katerih kapacitete se sklicuje ponudnik in podizvajalci) potrdijo resničnost vseh izjav na ostalih priloženih dokumentih v prijavi, ki se nanašajo na njihov del prijave.

Ponudnik mora v 2. fazi postopka PONUDBA priložiti ustrezno izpolnjene dokumente:

1. Povzetek predračuna (rekapitulacija) (Obrazec 13)
2. Predračun v aktivni Excel obliki.
3. Kopijo Podatki o soponudniku/subjektu na katerega zmogljivosti se ponudnik sklicuje (Obrazec 2.1) oddanega v 1. fazi postopka z izpolnjeno vrstico »Vrednost del gospodarskega subjekta« - samo v primeru skupne ponudbe in/ali uporabe zmogljivosti drugih subjektov.
4. Kopijo podatkov o podizvajalcu (Obrazec 3.1) oddanega v 1. fazi postopka z izpolnjeno vrstico »Vrednost dobav/storitev, ki jih bo izvedel podizvajalec« - samo v primeru nastopa s podizvajalci.

Ponudnik v prijavi/ponudbi priloži vse dokumente, ki so navedeni v tej točki.

Ponudnik, ki odda prijavo/ponudbo, pod kazensko in materialno odgovornostjo jamči, da so vsi podatki in dokumenti, podani v prijavi/ponudbi, resnični, in da priložena dokumentacija ustreza originalu. V nasprotnem primeru ponudnik naročniku odgovarja za vso škodo, ki mu je nastala.